Document ID: 32005D0071

KOMISIJAS LĒMUMS
(2005. gada 26. janvāris),
ar ko groza Lēmumu 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā, un kas attiecas uz Antigvu un Barbudu, Honkongu, Salvadoru un Slovākiju
(izziņots ar dokumenta numuru K(2004) 4608)
(Dokuments attiecas uz EEZ)
(2005/71/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas posmam sagatavo trešo valstu to uzņēmumu pagaidu sarakstus, no kuriem dalībvalstīs ir atļauts ievest dažus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 2. punktu,
tā kā:
(1)
Komisijas 1997. gada 22. aprīļa Lēmumā 97/296/EK, ar ko izveido to trešo valstu sarakstu, no kurām ir atļauts ievest zvejniecības produktus, kas paredzēti lietošanai pārtikā (2), ir uzskaitītas valstis un teritorijas, no kurām ir atļauts ievest zvejniecības produktus, kas paredzēti lietošanai pārtikā. Minētā lēmuma pielikuma I daļā ir uzskaitītas valstis un teritorijas, uz kurām, pamatojoties uz Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un laišanai tirgū (3), attiecas īpašs lēmums, un pielikuma II daļā ir uzskaitītas valstis un teritorijas, kas atbilst Padomes Lēmuma 95/408/EK 2. panta 2. punkta prasībām.
(2)
Komisijas Lēmumā 2005/72/EK (4), 2005/73/EK (5) un 2005/74/EK (6) paredzēti īpaši nosacījumi, kas reglamentē Antigvas un Barbudas, Honkongas un Salvadoras izcelsmes zvejniecības produktu importu, tādēļ minētās valstis jāiekļauj Lēmuma 97/296/EK pielikuma I daļas sarakstā.
(3)
Lēmuma 97/296/EK pielikuma I daļas sarakstā ir iekļauta Slovākija. Tā kā šī valsts ir kļuvusi par Eiropas Savienības dalībvalsti, tā jāsvītro no minētā saraksta.
(4)
Skaidrības labad attiecīgie saraksti jāaizstāj kopumā.
(5)
Tālab attiecīgi jāgroza Lēmums 97/296/EK.
(6)
Šis lēmums jāpiemēro attiecībā uz zvejniecības produktu ievedumiem no Antigvas un Barbudas, Honkongas un Salvadoras, sākot no dienas, kad stājas spēkā Lēmums 2005/72/EK, 2005/73/EK un 2005/74/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/296/EK pielikumu aizstāj ar šā lēmuma pielikuma tekstu.
2. pants
Šo lēmumu piemēro no 2005. gada 17. marta.
3. pants
Šis lēmums ir adresēts dalībvalstīm.
Briselē, 2005. gada 26. janvārī

Labels: 10
0
3
6
18